Á Psykiatriska deplinum á Landssjúkrahúsinum tørvar okkum ein ergoterapeut í fast starv. Starvið er 20 tímar um vikuna og til at byrja 01.03. 2022 ella eftir avtalu. Tann psykiatriska ergoterapeutiska viðgerðin veitir fólki við sálarsjúku eina dygdargóða hjálp, so tey fáa ein so meiningsfullan og sjálvstøðugan gerandisdag, sum gjørligt. Ergoterapeutiska arbeiðið fevnir bæði um útgreining, viðlíkahald og menning av førleikum. Arbeitt verður bæði við einstaklinga- og bólkaviðgerð og fer hetta fram bæði ambulant og undir innleggjan. Arbeitt verður nógv við sansastimbrandi viðgerðum, sum t. d. kúludýnir, sansarúm, sansavognur, ljóslampir osfr. Á Psykiatriska deplinum arbeiða vit við einari samskapandi psykiatri, har hugtøkini "rehabilitering og recovery" eru týdningarmikil í tilgongdini. Vit arbeiða miðvíst við betranarháttinum Quality Improvement (QI), Ert tú tilreiðar at royna eina fjølbroytta arbeiðsuppgávu, og hevur tú hug til at geva títt íkast til at skapa vón og árræði hjá teimum, sum fáa ávirkað sínar førleikar av sálarligari sjúku, er ein góður møguleiki her. Vit kunnu bjóða tær eitt starv, har tú fært møguleikan til at: Fáa breiðan kunnleika um sálarligar sjúkur og avbjóðingar Arbeiða tætt saman við øðrum eldhugaðum ergoterapeutum og øðrum fakbólkum Nýta ymisk ergoterapeutisk kanningaramboð og viðgerðarhættir í arbeiðnum Menna teg fakliga Ávirka ergoterapeutiska tilboðið á deplinum til gagns fyri sjúklingarnar Løggilding sum ergoterapeutur Áhuga fyri at arbeiða við psykiatriskum sjúklingum Áræði og evni at arbeiða sjálvstøðugt og eisini samstarva Evni at vera fleksibul og opin fyri nýggjum tiltøkum Nærri upplýsingarfáast við at venda sær til leiðandi ergoterapeut Jenny L. Højgaard, telefon 234547. Lønar- og setanartreytirsambært sáttmála millum Ergoterapeutfelagið og Fíggjarmálaráðið. Prógv fyri útbúgving, autorisatión og viðmælir skulu havast við til samrøðuna. Um viðkomandi sum settur verður, hevur starvast uttan fyri Norðanlond og/ella har útbrot av MRSA hevur verið á arbeiðsplássinum síðstu 6 mánaðirnar, skal MRSA skjalváttan vísast innan byrjað verður í starvinum. Á heimasíðu okkara, www. ls. fo kann ein lesa um okkara visjón, missjón og strategimál, undir leinkinum "um okkum." Sjúkrahúsverkið fevnir um tey trý sjúkrahúsini Landssjúkrahúsið, Klaksvíkar sjúkrahús og Suðuroyar sjúkrahús. Okkara uppgáva er at veita øllum dygdargóðar heilsutænastur, ið fevna frá gitnaði til seinastu fráferð. Vit eru trý sjúkrahús, sum samskifta, virka og skapa eftir felags virðum. Hagtøl-Farspor við hagtølum hjálpa heimasíðueigarum at skilja, hvussu vitjandi samvirka við heimasíður við at savna og geva dulnevndar upplýsingar. Marknaðarførsla-Farspor við marknaðarførslu verða brúkt til at fylgja slóðini hjá vitjandi tvørtur um heimasíður. Endamálið er at vísa lýsingar, sum eru viðkomandi fyri einstaka brúkaran og harvið virðismiklari fyri útgevarar og triðjaparts lýsarar.